Il-membri tas-summit tan-Nazzjonijiet Magħquda laħqu ftehim dwar kif il-pajjiżi għandhom jimmaniġġjaw it-tibdil fil-klima. Id-delegati approvaw qafas li jipprovdi biex isiru wegħdiet nazzjonali u li għandhom ikunu sottomessi fis-summit tas-sena d-dieħla. Nuqqas ta’ qbil fuq it-test ta’ dan il-qafas, tawwal b’jumejn is-summit f’Lima l-Peru. Gruppi ambjentali kkritikaw il-ftehim u sejħulu wieħed fjakk għax qalu li jdgħajjef ir-regoli internazzjonali tal-klima. Il-laqgħat kienu diffiċli minħabba d-differenzi bejn il-pajjiżi sinjuri u dawk foqra dwar l-għan tal-pjani indirizzati lejn it-tibdil fil-klima.